b'\n_START_ARTICLE_\nTrimove raziskovalne nagrade\n_START_PARAGRAPH_\nTrimove raziskovalne nagrade so mednarodne nagrade za najbolj\xc5\xa1a diplomska, specialisti\xc4\x8dna, magistrska dela in doktorske disertacije._NEWLINE_Nate\xc4\x8daj, ki ga v Sloveniji in v drugih evropskih dr\xc5\xbeavah podjetje Trimo razpi\xc5\xa1e vsako leto, je namenjen znanstvenim delom, ki so na kakr\xc5\xa1en koli na\xc4\x8din povezana s podro\xc4\x8djem dela podjetja. Tradicionalno so najbolj zastopana dela s podro\xc4\x8dja arhitekture, gradbeni\xc5\xa1tva, strojni\xc5\xa1tva, informacijskih tehnologij, ekonomije, prava, mened\xc5\xbementa itd._NEWLINE_Poleg razvijanja sodelovanja med Trimom in univerzami ter pove\xc4\x8devanja prepoznavnosti podjetja med \xc5\xa1tudenti in strokovno javnostjo, je eden od osnovnih namenov teh nagrad spodbujanje prenosa informacij, znanja in idej med Trimom in zunanjimi centri znanja, ki delujejo na podro\xc4\x8djih, zanimivih za Trimo, ter spodbujanje povezovanja najperspektivnej\xc5\xa1ih \xc5\xa1tudentov s Trimom._NEWLINE_Od leta 2001, ko so bile prvi\xc4\x8d razpisane, je bilo podeljenih ve\xc4\x8d kot 280 nagrad, skoraj \xc4\x8detrtina vseh nagrajencev pa je s Trimom tako ali druga\xc4\x8de sodelovala tudi po podelitvi nagrad.'